BRR บวกต่อ 7% รับราคา “น้ำตาลโลก” พุ่งนิวไฮรอบ 11 ปี โบรกชูเป้า 8.50 บ.
BRR วิ่งต่อ 7% ได้รับอานิสงส์เชิงบวกจากราคาน้ำตาลโลกที่ปรับตัวขึ้นทำจุดสูงสุดใหม่ในรอบ 11 ปี ช่วยหนุนกำไรช่วงครึ่งหลังของปี 66 มากขึ้น โบรกฯเคาะเป้าหมายเชิงกลยุทธ์ 8.50 บาท
BRR วิ่งต่อ 7% ได้รับอานิสงส์เชิงบวกจากราคาน้ำตาลโลกที่ปรับตัวขึ้นทำจุดสูงสุดใหม่ในรอบ 11 ปี ช่วยหนุนกำไรช่วงครึ่งหลังของปี 66 มากขึ้น โบรกฯเคาะเป้าหมายเชิงกลยุทธ์ 8.50 บาท
12 เม.ย. 2566

ผู้สื่อข่าวรายงานว่า วันนี้ (12 เม.ย. 66) ราคาหุ้น บริษัท น้ำตาลบุรีรัมย์ จำกัด (มหาชน) หรือ BRR ล่าสุด ณ เวลา 10:21 น. อยู่ที่ระดับ 7.35 บาท บวก 0.45 บาท หรือ 6.52% สูงสุดที่ระดับ 7.55 บาท ต่ำสุดที่ระดับ 6.95 บาท ด้วยมูลค่าการซื้อขาย 47.11 ล้านบาท

สำหรับราคาหุ้น BRR ปรับตัวขึ้นอย่างแข็งแกร่ง ซึ่งนักลงทุนเข้าเก็งกำไร หลังจาก บล.เมย์แบงก์ ระบุว่า ได้รับอานิสงส์เชิงบวกจากราคาน้ำตาลโลกที่ปรับตัวขึ้นอย่างมีนัยสำคัญ ทำจุดสูงสุดใหม่ในรอบ 11 ปี จากความต้องการที่เร่งตัวและ อุปทานที่ลดลง จากอินเดีย ผสานโครงการชีวมวลอัดแท่ง (wood pellet)ต่อยอด New S Curve ที่คาดจะเริ่มรับรู้ในช่วงครึ่งหลังของปี 2566หนุนกำไรมากขึ้น ขณะเดียวกันแนะเป้าหมายเชิงกลยุทธ์ 8.50 บาท